<classify> WASICHANA wameendelea kungara katika matokeo ya darasa la nne na kidato cha nne, wakiwemo wa Shule ya Sekondari ya Wasichana ya Mtakatifu Francis ya Mbeya, waliotoa wanafunzi sita kitaifa, wakati wavulana wakiongoza kwenye mitihani ya kidato cha pili iliyofanyika Novemba 2019.Katika matokeo ya kidato cha nne, yaliyotangazwa jana na Baraza la Mitihani Tanzania NECTA wengine walioingia kwenye 10 bora wakitoka shule za Nyegezi na Sengerema Seminari za mkoani Mwanza, Feza Boys Dar es Salaam na Shule ya Wasichana ya Huruma Dodoma.Gazeti hili limefuatilia siri ya Shule ya Wasichana ya Mtakatifu Francis kufanya vizuri na kuelezwa ni mazingira mazuri ya kufundisha na kujifunzia yanayofanya wanafunzi kujifunza kwa utulivu.Akizungumza na gazeti hili, Mwalimu Msaidizi wa Taaluma, Chiwangu Reginald alisema shule ina maktaba, maabara nzuri na wakati huo huo menejimenti inawajali wafanyakazi kwa kuhakikisha hawafanyi kazi kwa manunguniko.Alisema wanafunzi wamejengewa mazingira ya kuwa na ndoto zao na kufanya juhudi ya kuzifikia. Mwalimu huyo alisema pia idadi ndogo ya wanafunzi ni chachu ya ufaulu, kutokana na kutoa fursa kwa walimu kuwafuatilia vyema kitaaluma.Suala la idadi ya wanafunzi ni muhimu...tunawafahamu vyema kwa majina na hata wazazi wao kwa hiyo ni rahisi sana kuwahudumia kitaaluma, alisema mwalimu Reginald na kutaja kuwa waliohitimu walikuwa wanafunzi 91.Shule hii ambayo ni ya kulala, katika matokeo ya kidato cha nne mwaka juzi iliongoza kitaifa na ilikuwa miongoni mwa shule 10 bora. Akitangaza matokeo hayo jijini Dar es Salaam, Katibu Mtendaji wa NECTA, Dk Charles Msonde alisema jumla ya watahiniwa wa shule 340,914 sawa na asilimia 80.65 ya watahiniwa 422,722 wamefaulu katika mitihani wa kidato cha nne.Wasichana waliofaulu ni 175,296 sawa na asilimia 79.46 na wavulana ni 165,618 sawa na asilimia 81.94 na kwamba ubora wa ufaulu unaonesha kuwa jumla ya watahiniwa 135,301 sawa na asilimia 32.01, walipata daraja la kwanza hadi la tatu ambayo wasichana ni 58,542 sawa na asilimia 26.54 na wavulana ni 76,759 sawa na asilimia 37.97.Takwimu za matokeo zinaonesha watahiniwa wamefanya vizuri katika masomo mengi ya msingi ambayo ufaulu wa masomo hayo, uko juu ya wastani kati ya asilimia 51.25 na 91.31. Lakini hawakufanya vizuri katika masomo ya Fizikia na Hisabati licha ya ufaulu wa Fizikia kuimarika kutoka asilimia 45.50 kwa mwaka 2018 hadi asilimia 48.38 2019, alisema Dk Msonde.Alitaja Shule 10 bora Kitaifa katika mitihani wa kidato cha nne ni Kemebos Kagera, Mtakatifu Francis Mbeya, Feza Boys na Canossa Dar es Salaam, Shule ya Wasichana Anwarite Kilimanjaro, Precious Blood Arusha, Marian Boys Mtakatifu Augustine Tagaste Dar es Salaam, Maua Seminari Kilimanjaro na Musabe Boys Mwanza.Watahiniwa 10 bora Kitaifa ni Joan Ritte Mtakatifu Francis Wasichana Mbeya, Denis Kinyange Nyegezi Seminari, Erick Mutasingwa Sengerema Seminari, Rosalia Mwidege Mtakatifu Francis, Domina Wamara Mtakatifu Francis, Mvano Cabangoh Feza Boys , Agatha Mlelwa, Sarah Kaduma na Shammah Kiunsi wote Mtakatifu Francis na Lucy Magashi Huruma Girls.Dk Msonde aliwataja wasichana 10 bora ni Joan Ritte, Rosalia Mwidege, Domina Wamara, Agatha Mlelwa, Sarah Kaduma, Shammah Kiunsi wote kutoka Shule ya Mtakatifu Francis, Lucy Magashi Huruma Girls, Imani Sanga, Joyce Magwaza na Marther Ngowi Mtakatifu Francis Mbeya. Wavulana 10 bora Kitaifa ni Kinyange Nyegezi Seminari, Mutasingwa Sengerema Seminari, Cabangoh Feza Boys, Yohana Mwashambwa Malangali- Iringa, Bruno Bruno Don Bosco Seminari Iringa, Nelson Mbigili St Dominic Savio-Iringa, Ebenezer Mujungu Faraja Seminari ya Kilimanjaro, Timothy Mjuni, Richardson Kwareh na Henry Kimbori wote kutoka Centennial Seminari za Mkoa wa Pwani.Pia alitaja Mikoa mitatu iliyofanya vizuri katika mitihani ya kidato cha nne ambayo ni Kilimanjaro, Arusha na Iringa, wakati hakuna mikoa iliyoshuka ufaulu kwa miaka mitatu mfululizo. Dk Msonde alisema halmashauri 10 zilizofanya vizuri katika mitihani huo ni Bagamoyo mkoani Pwani yenye shule 19, Bukoba mkoani Kagera, Meru mkoani Arusha, Mafinga mkoani Iringa, Kibaha mkoani Pwani, Njombe mkoani Njombe, Kibondo mkoani Kigoma, Kahama mkoani Shinyanga, Moshi mkoani Kilimanjaro na Bariadi mkoani Simiyu.Alisema halmashauri zilizoongeza ufaulu kwa miaka mitatu mfululizo ni Madaba na Mbinga za mkoani Ruvuma, Mafinga Iringa, Bukoba Kagera Mpimbwe Katavi, Pangani Tanga, Kasulu Kigoma, Iringa Iringa, Njombe Njombe na Kilolo Iringa. Aidha amezitaja halmashauri kumi zilizoshuka ufaulu kwa miaka mitatu mfululizo kuwa ni, Mafia Pwani, Kibiti Pwani, Geita Geita, Kakonko Kigoma, Kondoa Dodoma, Mpanda Katavi, Kishapu Shinyanga, Kiteto Manyara, Bumbuli Tanga na Malinyi Morogoro.Takwimu za matokeo ya mitihani ya maarifa QT zinaonesha kuwa jumla ya watahiniwa 7,070 sawa na asilimia 62,09 ya watahiniwa 11,386 wamefaulu mitihani hiyo. NECTA imefuta mitihani kwa watahiniwa 333 waliofanya udanganyifu katika mitihani ya kidato cha nne na kati ya watahiniwa waliofanya udanganyifu 142 wa mitihani ya darasa la nne, 29 wa kidato cha pili na 162 wa kidato cha nne, alifafanua Dk Msonde.Aliongeza kuwa baraza hilo limekuja matokeo ya watahiniwa 538 ambao walipata matatizo ya kiafya na kushindwa kufanya upimaji wa masomo yote au madai makubwa ya masomo na kwamba wanaruhusiwa kufanya mitihani hiyo kwa mwaka 2020 kwa mujibu wa kanuni za mitihani.Matokeo kidato cha pili Dk Msonde alisema jumla ya wanafunzi 514,251 sawa na asilimia 90 kati ya 571,137, wamepata ujuzi na maarifa ya kuwawezesha kuendelea na kidato cha tatu ambapo wasichana ni 270,750 na wavulana ni 243,501.Alisema takwimu za matokeo zinaonesha kuwa wanafunzi wamefanya vizuri zaidi katika masomo mengi ya msingi, ambapo ufaulu wa masomo hayo uko juu ya wastani kati ya asilimia 50.28 na 92.19.Wanafunzi 10 bora Alisema wanafunzi bora katika upimaji wa kitaifa kidato cha pili ni Stephen Mwanzalima, wa pili Raymond Tewele, wa tatu Jovin Magulu, wa nne Julius Mwaka, wa tano Lius Osena wote kutoka Shule ya Sekondari ya Wavulana Marian iliyopo mkoani Pwani.Dk Msonde alisema mwanafunzi wa sita ni Violeth Emmanuel kutoka Shule ya Sekondari Precious Blood ya Arusha, Raymond Miho kutoka Marian Boys ya Pwani, Anna Kajiba kutoka shule ya Canossa, Emmanuel Mtyama na Ibrahim Mawala wote kutoka shule ya Sekondari ya wavulana ya Marian.Wasichana 10 bora kitaifa wa kwanza ni Emmanuel Precious Blood, Kajiba Canossa, Leila Nakapi St Monica Moshono Girls , Doreen PallangyoMarian Gils , Marystella Lyimo Precious Blood, Cecilia Dickson na Esther Lugola Canossa , Irene Mbai Precious Blood, Daima Salum Marian Girls, Hope Kitaluka St Millennium, alisema Dk Msonde na kuongeza Kwa upande wa wavulana 10 ni Stephen Mwanzalima, Raymond Tewele, Jovin Magulu, Julius Mwaka, Lius Osrna, Raymond Miho, Emmanuel Mtyama, Ibrahim Mawala wote kutoka Marian Boys, Norshad Kipenzi Tengeru Boys na Gabriel Temba Marian Boys. alisema.Shule 10 bora kitaifa Alisema shule 10 bora kitaifa zilizofanya vizuri katika mtihani huo wa kidato cha pili ni St Francis ya Wasichana iliyopo mkoani Mbeya, Kemebos ya Kagera, Centennial Christian Seminari ya Pwani, Thomas More Machrina ya Dar es Salaam, Bethel Sabs Girls ya Iringa.Dk Msonde alitaja shule nyingine ni St. Augustine Tagaste, Bright Future Girls zote za mkoani Dar es salaam, Anwarite Girls ya Kilimanjaro, Feza Girls na Canossa zote za mkoa wa Dar es Salaam. Aidha, alisema shule 10 bora zilizoongeza ufaulu kwa miaka mitatu mfululizo ni Sogesca ya mkoani Simiyu, Nyangao iliyopo Lindi, Jamhuri ya Dar es Salaam, Dr Asha Rose Migiro ya Kilimanjaro, Consolata Iringa, Kilwa Islamic ya Lindi, Tabora Girls, Arusha Day, Magazine Ruvuma na Ahmes ya Pwani.Mikoa mitatu ambayo imefanya vizuri ni Arusha, Iringa na Kilimanjaro, alisema Katibu Msonde.Msonde alitaja shule 10 zilizoshuka ufaulu kwa miaka mitatu mfululizo katika mtihani huo wa kidato cha pili ni Mbwego na Kibirashi zote za mkoani Tanga, Feo Girls ya Ruvuma, Nkama ya Tanga, Mrike ya Kilimanjaro, Kilindi ya Tanga, Kasela ya Tabora, Katoke Lweru ya Kagera, Jaila ya Tanga na Mama Maria Nyerere ya Mara.Matokeo darasa la nne Jumla ya wanafunzi 1,531,120 kati ya 1,665,863 wamefaulu kwa kukataa madaraja A, B, C na D ikilinganishwa na wanafunzi 1,213,132 waliofanya madaraja hayo mwaka 2018. Alisema kumekuwa na ongezeko la wanafunzi 317,988 sawa na asilimia 26.21 waliopata fursa ya kuendelea na darasa la tano ikilinganishwa na mwaka 2018.Alieleza kuwa matokeo zinaonesha kuwa wanafunzi wamefanya vizuri masomo yote kati ya asilimia 74.02 na 95.26.Wanafunzi 10 bora Kitaifa Watahiniwa walioshika nafasi hiyo ni Aziza Gonza na Deborah Haule kutoka Shule ya Gods Bridge Rungwe -Mbeya, Flavia Paschal Bohari- Karagwe Kagera, Restituta Mchaki St Augustine Arusha, Mussa Jumanne Esbel Sengerema, Shazmin Ally Dominion-Arusha, Bernice Mwakalinga, Dorine Komba na Zanura Mpandula St Anne Marie Ubungo Dar es Salaam na Dorine Philbert Bohari Karagwe Kagera.Alisema wasichana 10 bora ni Gonza na Haule Gods Bridge Paschal Bohari, Mchaki St Augustine, Ally Dominion Mwakalinga, Komba, MpandulaSt Anne Marie, Philbert na Simon Bohari.  <topic>: kitaifa 